PATVIRTINTA

Vilniaus lopšelio-darželio „Aitvaras“

Direktoriaus 2016 m. sausio 14 d.

įsakymu Nr. V-02

SUDERINTA

Vilniaus lopšelio-darželio „Aitvaras“

tarybos nutarimu

2016 m. sausio 13 d.

protokolo Nr. IT-01

**VILNIAUS LOPŠELIO-DARŽELIO „AITVARAS“**

**MOKINIO KREPŠELIO LĖŠŲ NAUDOJIMO IR APSKAITOS KONTROLĖS PROCEDŪRŲ TVARKOS APRAŠAS**

1. **BENDROSIOS NUOSTATOS**
2. Vilniaus lopšelio-darželio „Aitvaras“ (toliau – lopšelis-darželis) Mokinio krepšelio lėšų naudojimo ir apskaitos tvarkos kontrolės procedūrų aprašas (toliau – Aprašas) reglamentuoja Mokinio krepšelio lėšų naudojimo ir apskaitos papildomas stebėjimo ir kontrolės procedūras.
3. Aprašas parengtas vadovaujantis Mokinio krepšelio lėšų apskaičiavimo ir paskirstymo metodika, patvirtinta Lietuvos Respublikos Vyriausybės 2001 m. birželio 27 d. nutarimu Nr. 785 „Dėl mokinio krepšelio lėšų apskaičiavimo ir paskirstymo metodikos patvirtinimo“ (Lietuvos Respublikos Vyriausybės 2009 m. gruodžio 23 d. nutarimo Nr. 1748 redakcija) (Žin., 2001, Nr.57-2040; 2009, Nr.158-7134; 2010, Nr.155-7872).

**II. MOKINIO KREPŠELIO LĖŠŲ PANAUDOJIMAS**

3. Vilniaus lopšelyje-darželyje „Aitvaras“ mokinio krepšelio lėšos skiriamos ikimokyklinio ir priešmokyklinio ugdymo prieinamumui užtikrinti, ikimokyklinio ir priešmokyklinio ugdymo formų įvairovei įgyvendinti.

4. Vilniaus lopšelis-darželis „Aitvaras“ mokinio krepšelio lėšas naudoja šioms mokymo reikmėms tenkinti:

4.1. darbo užmokesčiui pagal ugdymo planą (ir apmokėti už ikimokyklinio ir priešmokyklinio ugdymo valandas (ne mažiau kaip 4 val. per dieną ir 20 val. per savaitę), finansuojamas iš mokinio krepšelio lėšų), mokyklos ugdymo procesui organizuoti ir valdyti, specialiajai pagalbai organizuoti;

4.2. vadovėliams ir kitoms mokymo priemonėms;

4.3. mokinių pažintinei veiklai;

4.4. pedagogų ir kitų ugdymo procese dalyvaujančių asmenų kvalifikacijai tobulinti;

4.5. informacinėms ir komunikacinėms technologijoms (IKT) diegti ir naudoti (internetui diegti ir naudoti, duomenų bazėms.

5. Darbo užmokesčio apmokėjimas už ikimokyklinio ir priešmokyklinio ugdymo valandas finansuojamas iš mokinio krepšelio lėšų darbuotojams, kurių veikla susijusi su lopšelio-darželio ugdymo organizavimu ir valdymu, specialiosios pagalbos organizavimu, nustatomas direktoriaus įsakymu.

6. Vilniaus lopšelyje-darželyje „Aitvaras“ mokymo reikmės, finansuojamos iš mokinio krepšelio lėšų (pagal šios tvarkos 4.2-4.5 punktus) tenkinamos:

6.1. vadovėliams ir kitoms mokymo priemonėms;

6.2. mokinių pažintinei veiklai;

6.3. pedagogų ir kitų ugdymo procese dalyvaujančių asmenų kvalifikacijai tobulinti.

7. Vilniaus lopšelyje-darželyje „Aitvaras“ ne mažiau kaip 60 procentų mokinio krepšelio lėšų skiriama ikimokyklinio ugdymo priemonėms. Iš jų, siekiant užtikrinti kokybišką specialiąją pedagoginę ir specialiąją, socialinę pedagoginę pagalbą vaikui bei garantuoti kokybišką vaikų ugdymą, mokinio krepšelio lėšų skiriama:

7.1. ne mažiau kaip 5% priemonių ir spaudinių įsigijimui logopedo kabinete;

7.2. ne mažiau kaip 10% – inventoriaus, priemonių ir spaudinių įsigijimui muzikos užsiėmimams ir kūno kultūrai organizuoti.

8. Vilniaus lopšelyje-darželyje „Aitvaras“ mokinio krepšelio lėšos pažintinei veiklai, naudojamos apmokėti už:

8.1. ugdytinių dalyvavimą pažintinėse edukacinėse programose ir projektuose;

8.2. bilietus į pažintinius objektus;

8.3. ugdytinių ir juos lydinčių asmenų kelionės (transporto) į pažintinius objektus išlaidas.

9. Rekomenduojamos ikimokyklinių ir priešmokyklinės grupių ekskursijos, išvykos, kraštotyrinė veikla, vaikų turizmo renginiai pažintiniais tikslais, parodų, spektaklių, koncertų lankymas ir kitos pažintinės veiklos formos.

10. Mokinio krepšelio lėšų Vilniaus lopšelyje-darželyje „Aitvaras“ ugdytinių pažintinei veiklai negalima naudoti:

10.1. pedagogo darbo apmokėjimui už organizuojamą veiklą;

10.2. komandiruočių, konkursus, sporto varžybas apmokėjimui;

10.3. projektų, programų parengimo išlaidų apmokėjimui.

11. Ikimokyklinės įstaigos vadovas organizuodamas pažintinės veiklos planavimą:

11.1. įpareigoja pedagogus ugdomosios veiklos planuose numatyti pažintinės veiklos formas, būdus, t.y. rengti pažintinės veiklos planą.

12. Pedagogai ir kiti ugdymo procese dalyvaujantys asmenys kvalifikacijai tobulinti skirtas lėšas naudoja tikslingai.

**III. STEBĖJIMO IR KONTROLĖS PROCEDŪROS**

13. Kontrolę siekiama užtikrinti Mokinio krepšelio lėšų panaudojimą teisės aktuose nustatyta tvarka, pagal patvirtintas sąmatas ir tik biudžetinių metų mokymo reikmėms finansuoti.

14. Komisija analizuoja Mokinio krepšelio panaudojimą ir iki mėnesio 10 d. (pasibaigus ketvirčiui) atsiskaito įstaigos vadovui.

**IV. BAIGIAMOSIOS NUOSTATOS**

17. Įstaigos tarybai pritarus, lopšelio-darželio direktorius nustato skiriamų Mokinio krepšelio lėšų panaudojimo galimybes.

18. Už Aprašo įgyvendinimą atsakingas įstaigos vadovas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_